Francusko-ruska alijansa
Francusko-ruska alijansa je naziv za vojni savez između Francuske i Ruskog Carstva koji je de facto nastao 1892. godine, a trajao je do 1917. godine. Sporazum je potpisan nakon dugogodišnjih pregovora, a dokončao je diplomatsku izolaciju Francuske i umanjio dominantni utjecaj Njemačkog Carstva. Gledajući s gospodarskog, financijskog i vojnog aspekta, Francuska će biti glavni ruski saveznik sve do 1917. godine, kada je izbivanje revolucije u Rusiji dokončalo primjenu sporazuma. 

Zajedno s Entente cordiale i Anglo-ruskom antantom, ova alijansa će biti osnovica za formiranje Antante, koja se suprostavila Trojnom savezu u Prvom svjetskom ratu.

1892
Treća Francuska Republika
Rusko Carstvo
Francuska u Prvom svjetskom ratu
Međunarodni ugovori
Vojni savezi
Međunarodni odnosi Rusije
Međunarodni odnosi Francuske
Rusija u Prvom svjetskom ratu